Itt a nagy fordulat: Magdi anyus visszatér a Barátok köztbe

Budapest – Fodor Zsóka (75) ismét feltűnik a Barátok köztben, a Blikk információi szerint a sorozat készítői visszahozzák a sorozat ikonikus szereplőjét, aki még az idén látható lesz a képernyőn. A színésznő által formált karakter, Magdi anyus 2009-ben meghalt, miután takarítás közben legurult a lépcsőn – sokak számára ma is ez a Barátok közt egyik legszomorúbb jelenete.

„A lányod most éppen öngyilkost játszik” – Megmenthette volna Szilvit a barátja, ehelyett lefotózta szerelme haláltusáját – A képet elküldte az anyának

Ám ez nem jelenti azt, hogy a forgatókönyvírók fantáziája nem szárnyalhat, számos külföldi és magyar sorozatbeli példa van arra, hogyan lehet feltámasztani egy elhunyt szereplőt. A Blikk úgy tudja, hogy az idén 20 éves Barátok közt készítői több megoldásban is gondolkodnak. Fodor Zsókával már tárgyalnak a részletekről. A színésznőt lapunk megkereste, ő azonban nem kívánt nyilatkozni.

Magdi anyus 2009-ben zuhant le a lépcsőről, és ezzel természetesen Fodor Zsóka is búcsúzott / Fotó: RTL KLUB

– Lehet például szellem, ahogyan korábban Magdi anyus visszatért, de akár Vili bácsi hallucinációja, régi emlékeként is feltűnhet. Kaphat egy új karaktert is, mint egy Magdi anyusra nagyon hasonlító rokon, testvér – árulta el informátorunk, aki azt is hozzátette, hogy a 20. évfordulóra több régi, a sorozatban évek óta nem szereplő sztár is feltűnhet a Barátok köztben.

Szóba került R. Kárpáti Péter (54), azaz Berényi András is, aki ugyan meghalt, de Magdi anyushoz hasonlóan a Mátyás téren zajlódó események kulcsfigurája volt évekig. Másokkal, például Ábrahám Edittel (61) vagy Németh Kristóffal (42) sokkal könnyebb dolguk van a készítőknek, hiszen a történet szerint ők „csak” külföldre vagy vidékre költöztek, így a karakterük könnyen visszaírható a sorozat mindennapjaiba. A történetbe beleillik Berényi Clau­dia és Kertész Géza karakterének visszatérése azok után, hogy legfőbb ellenségük, a Bartha Zsoltot alakító Rékasi Károly (55) hosszabb kihagyás után újra szerepel.

Berényi Andrást (R. Kárpáti Péter) megformálóját nehezebb feltámasztani, hiszen karaktere meghalt / Fotó: RTL KLUB

– Idén régi, közönségkedvenc szereplőket tervezünk visszahozni a sorozatba. A 20. jubileumi évünkben folyamatosan lehet számítani meglepetésekre: idén bármi megtörténhet, és meg is történik majd – mondta Szerencsés Gabriella, a Barátok közt kreatív producere. – Neveket nem mondhatunk, mert még zajlanak a tárgyalások. Ha Fodor Zsóka visszatérne, arra számtalan módon sor kerülhetne, természetesen nem lőjük le, milyen ötleteink vannak az egyes karakterekre vonatkozóan – tette hozzá.

Németh Kristóf, vagyis Kertész Géza a forgatókönyv szerint már vidéken él, őt könnyű „visszahozni” / Fotó: RTL KLUB

Bobby sem halt meg igazán

Külföldi sorozatokban is volt már példa hasonló húzásra. A Dallas Bobbyja (Patrick Duffy) egy évadon keresztül volt halott, mire kiderült, végzetes autóbalesete felesége, Pamela rémálma volt. A Vészhelyzetben is többször volt arra példa, hogy a kiírt szereplők egy-két részben feltűntek, mint pél­dául Greene doktor (Antony Edwards) vagy az utolsó évadban Ross doktor, akit George Clooney alakított.

Kíváncsiak vagyunk a véleményére, mondja el ide kattintva, várjuk kommentjét!